De fire udbrydere stak i aftes eller nat af fra deres faste fold i Torslev ved Brovst. Midt i nat fik politiet melding om, at de muntrede sig ved løbe rundt på vejene i området. Men de fire ponyer var ligeglade med ordensmagtens henstillinger om at blive stående og ikke forstyrre den offentlige ro og orden - de stak ind i en majsmark. I formiddag fand Sophie Godiksen fra Stald Donalgo så ud af, at flere af hestene var hendes eller opstaldes hos hende. - Så vi har kørt rundt i mange timer i dag og ledt efter dem, fortæller Sophie til TV2/Nord. Det lykkedes dog til sidst at få de fire udbrydere fanget og anbragt i en sikker fold. Sandsynligvis er hegnet i deres hidtidige fold blevet ødelagt at et rådyr, der er skræmt op fra de mejetærskere, der i går høstede marken ved siden af folden.

Opsummering:
Fire løsslupne ponyer, som politiet forgæves jagtede i nat, er nu tilbage hos deres ejere.